OnlyFans s-a răzgândit: A suspendat decizia de interzicere a conţinutului sexual explicit.
OnlyFans a anunțat că va amâna modificarea politicii privind crearea de conținut. Compania a anunțat săptămâna trecută că intenționează să blocheze fotografiile și videoclipurile cu conținut sexual explicit. Platforma a raportat o creștere de 75% a numărului de noi creatori în luna mai a anului trecut, în timpul lockdown-ului.
OnlyFans a anunțat că va amâna modificarea politicii privind crearea de conținut, în urma unei reacții ample din partea utilizatorilor săi, relatează BBC.Compania a anunțat săptămâna trecută că intenționează să blocheze fotografiile și videoclipurile cu conținut sexual explicit începând cu luna octombrie.Miercuri, compania a scris pe Twitter că a "suspendat schimbarea planificată a politicii de la 1 octombrie". În prezent, nu este clar dacă întârzierea va fi permanentă.OnlyFans a scris pe Twitter că va "continua să ofere o casă pentru toți creatorii". "Mulțumim tuturor pentru că v-ați făcut vocile auzite", a declarat compania."Am obținut asigurările necesare pentru a sprijini comunitatea noastră diversă de creatori și am suspendat schimbarea planificată a politicii de la 1 octombrie"."OnlyFans este pentru incluziune și vom continua să oferim o casă pentru toți creatorii."Iar într-un e-mail adresat creatorilor săi de conținut a spus: "Modificările propuse la 1 octombrie 2021 nu mai sunt necesare, datorită asigurărilor partenerilor bancari că OnlyFans poate sprijini toate genurile de creatori. OnlyFans se angajează să ofere o platformă sigură și fiabilă pentru toți creatorii și fanii lor".OnlyFans își câștigă banii luând 20% din toate plățile efectuate către creatorii săi de conținut.Platforma a raportat o creștere de 75% a numărului de noi creatori în luna mai a anului trecut, în timpul lockdown-ului.